Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 642

e) a földrengésbiztonság megvalósításához szükséges rendszerek, rendszerelemek egyszeres meghibásodás mellett is képesek legyenek funkciójuk ellátására. 3.3.11.0500. A tervezõ az atomerõmûvi rendszereket, rendszerelemeket földrengés-biztonsági osztályokba sorolja aszerint, hogy azok biztonsági földrengés során milyen biztonsági funkciót látnak el. 3.3.11.0600. Elsõ földrengés-biztonsági osztályba kell sorolni azokat az aktív, a második osztályba azokat a passzív rendszereket, rendszerelemeket, amelyek az atomreaktor leállításához, az atomreaktor szubkritikus állapotban tartásához, a lehûtéshez, vagy a tartós hõelvonásához szükségesek, továbbá amelyek nélkülözhetetlenek a kritikus paraméterek monitorozásához, vagy ahhoz, hogy a radioaktív kibocsátások tervezési üzemzavari körülményekre vonatkozó korlátai betarthatók legyenek. Biztonsági funkcióval rendelkezõ építményeket, vagy azok épületszerkezeteit a második földrengés-biztonsági osztályba kell sorolni. 3.3.11.0700. Harmadik földrengés-biztonsági osztályba tartoznak azok a rendszerelemek, építmények és azok épületszerkezetei, amelyek egy földrengés következtében bekövetkezõ esetleges megrongálódásukkal és az ez által kiváltott hatásokkal az elsõ és második osztályba sorolt rendszerelemek funkcióját veszélyeztetik. A tárolt radioaktív anyagok mennyiségének és a meghibásodás potenciális következményeinek mérlegelésével legalább harmadik földrengés-biztonsági osztályba kell sorolni azokat a rendszereket és rendszerelemeket, amelyek meghibásodásának következtében jelentõs radioaktív kibocsátás történhet, vagy sérülésük akadályozná az atomerõmû földrengés utáni biztonságos kezelését. 3.3.11.0800. Negyedik, nem földrengés-biztonsági osztályba tartoznak azok a rendszerelemek, amelyek nem tartoznak a három földrengés-biztonsági osztályba. 3.3.11.0900. Az üzemi földrengésre is ellenõrizni kell az atomerõmûvi blokk érintett rendszereit, ha az üzemi földrengés maximális vízszintes gyorsulásértéke a biztonsági földrengés maximális vízszintes gyorsulásértékének egyharmadát meghaladja. 3.3.11.1000. Az atomerõmûvi blokk rendszereit, rendszerelemeit biztonsági és földrengés-biztonsági osztályuknak megfelelõen, differenciált követelmények szerint kell tervezni. A tervezést a nukleáris iparban elfogadott módszertan és szabványi elõírások szerint kell végezni. 3.3.11.1100. A tervezésnél a rendszerek, rendszerelemek biztonsági és földrengés-biztonsági osztályba sorolása és funkciója szerint kell a terheket és terheléskombinációkatmeghatározni, figyelembe véve a normál üzemi, üzemzavari és tesztkörülményeket. A konkrét kombinációkat a tervezési specifikációban a terhek egyidejûsége és relevanciája alapján kell meghatározni. 3.3.11.1200. Az elsõ és a második földrengés-biztonsági osztályba sorolt rendszerelemek esetében a normál üzemi állapotból, a biztonsági földrengésbõl és a földrengés által kiváltott üzemzavarokból adódó terhek kombinációját kell a tervezésnél figyelembe venni. Az elsõ földrengés-biztonsági osztályba tartozó rendszerek és rendszerelemek esetében a mûködõképesség megtartását biztosító tervezés szükséges. A második földrengés-biztonsági osztályba tartozó rendszereknek és rendszerelemeknek biztonsággal meg kell tartaniuk szilárdságukat, tömörségüket, stabilitásukat, hogy földrengést követõen funkciójukat képesek legyenek ellátni. 3.3.11.1300. A harmadik földrengés-biztonsági osztályba tartozó rendszerelemek tervezésénél elégséges a földrengés okozta terheket figyelembe venni úgy, hogy:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes